CELEX: 32006R0492
Language: lt
Date: 2006-03-27 00:00:00
Title: 2006 m. kovo 27 d.  Komisijos reglamentas (EB) Nr. 492/2006, dėl laikinų ir nuolatinių leidimų naudoti tam tikrus pašarų priedus   (Tekstas svarbus EEE)

28.3.2006   
            
            
               LT
            
            
               Europos Sąjungos oficialusis leidinys
            
            
               L 89/6
            
         
      KOMISIJOS REGLAMENTAS (EB) Nr. 492/2006
   2006 m. kovo 27 d.
   dėl laikinų ir nuolatinių leidimų naudoti tam tikrus pašarų priedus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį, 9d straipsnio 1 dalį ir 9e straipsnio 1 dalį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (2), ypač į jo 25 straipsnį,
   kadangi:
   
               (1)
            
            
               Reglamente (EB) Nr. 1831/2003 numatyta, kad Europos Sąjungoje naudoti priedus gyvūnų mityboje galima gavus leidimą.
            
         
               (2)
            
            
               Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos paraiškoms gauti leidimą naudoti pašarų priedus, pateiktoms pagal Direktyvos 70/524/EEB nuostatas iki Reglamento (EB) Nr. 1831/2003 taikymo dienos.
            
         
               (3)
            
            
               Paraiškos gauti leidimą naudoti šio reglamento prieduose išvardytus priedus buvo pateiktos iki Reglamento (EB) Nr. 1831/2003 taikymo dienos.
            
         
               (4)
            
            
               Pirminės valstybių narių pastabos apie šias paraiškas, pateiktas pagal Direktyvos 70/524/EEB 4 straipsnio 4 dalies nuostatas, buvo perduotos Komisijai iki Reglamento (EB) Nr. 1831/2003 taikymo dienos. Todėl tokios paraiškos ir toliau svarstytinos laikantis Direktyvos 70/524/EEB 4 straipsnio nuostatų.
            
         
               (5)
            
            
               Buvo pateikti duomenys, pagrindžiantys paraišką leisti naudoti fermentinį endo-1,3(4)-beta-gliukanazės, gautos iš Aspergillus aculeatus (CBS 589.94), ir endo-1,4-beta-ksilanazės, gautos iš Aspergillus oryzae (DSM 10287), preparatą mėsiniams viščiukams ir paršeliams. 2005 m. liepos 20 d. Europos maisto saugos tarnyba (EMST) apie šio preparato naudojimą pateikė nuomonę, kurios išvadose teigiama, kad preparatas nekelia grėsmės vartotojams, naudotojams, gyvūnų kategorijai arba aplinkai. Įvertinimo rezultatai rodo, kad Direktyvos 70/524/EEB 9e straipsnio 1 dalyje nustatytos sąlygos gauti leidimą tokiam preparatui yra įvykdytos. Todėl šį fermentinį preparatą, kaip nurodyta I priede, turėtų būti leista naudoti ketverius metus.
            
         
               (6)
            
            
               Mikroorganizmo preparatą Saccharomyces cerevisiae (MUCL 39 885) pirmą kartą Komisijos reglamentu (EB) Nr. 1411/1999 (3) buvo leista laikinai naudoti pieninių karvių pašarams. Buvo pateikti nauji duomenys, pagrindžiantys paraišką gauti leidimą neribotą laiką naudoti šį mikroorganizmo preparatą. Įvertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį mikroorganizmo preparatą, kaip nurodyta II priede, turėtų būti leista naudoti neribotą laiką.
            
         
               (7)
            
            
               Mikroorganizmo preparatą Lactobacillus farciminis (CNCM MA 67/4R) pirmą kartą buvo leista laikinai naudoti paršelių pašarams Komisijos reglamentu (EB) Nr. 1411/1999. Buvo pateikti nauji duomenys, pagrindžiantys paraišką gauti leidimą neribotą laiką naudoti šį mikroorganizmo preparatą. Įvertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį mikroorganizmo preparatą, kaip nurodyta II priede, turėtų būti leista naudoti neribotą laiką.
            
         
               (8)
            
            
               Buvo pateikti duomenys, pagrindžiantys paraišką gauti leidimą neribotą laiką naudoti kalio diformiato medžiagą kaip pašarų priedą konservantų kategorijoje visų gyvūnų rūšių pašarams. Komisija paprašė EMST pateikti nuomonę apie veiksmingumą ir saugumą žmonėms, gyvūnams ir aplinkai. 2004 m. gruodžio 8 d. EMST pateikė teigiamą nuomonę apie kalio diformiato saugumą ir veiksmingumą visoms gyvūnų rūšims. Kalio diformiato įvertinimo rezultatai parodė, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį mikroorganizmo preparatą, kaip nurodyta III priede, turėtų būti leista naudoti neribotą laiką.
            
         
               (9)
            
            
               Šių paraiškų įvertinimo rezultatai rodo, kad darbuotojams apsaugoti nuo prieduose aprašomų priedų poveikio reikės nustatyti tam tikrą tvarką. Tokia apsauga turėtų būti užtikrinama taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo (4).
            
         
               (10)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   I priede nurodomus preparatus, priklausančius fermentų grupei, leidžiama ketverius metus naudoti kaip priedus gyvūnų mityboje tame priede numatytomis sąlygomis.
   2 straipsnis
   II priede nurodomą preparatą, priklausantį mikroorganizmų grupei, leidžiama neribotą laiką naudoti kaip priedą gyvūnų mityboje tame priede numatytomis sąlygomis.
   3 straipsnis
   III priede nurodomą preparatą, priklausantį konservantų grupei, leidžiama neribotą laiką naudoti kaip priedą gyvūnų mityboje tame priede nustatytomis sąlygomis.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. kovo 27 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 270, 1970 12 14, p. 1. Direktyva su paskutiniais pakeitimais, padarytais Komisijos reglamentu (EB) Nr. 1800/2004 (OL L 317, 2004 10 16, p. 37).
   
      (2)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (3)  OL L 164, 1999 6 30, p. 56.
   
      (4)  OL L 183, 1989 6 29, p. 1. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      I PRIEDAS
      
                  EB Nr. (arba Nr.)
               
               
                  Priedas
               
               
                  Cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro
               
            
                  Fermentai
               
            
                  64
               
               
                  
                               
                           
                           
                              Endo-1,3(4)-beta-gliukanazė
                              EC 3.2.1.6
                           
                        
                               
                           
                           
                              Endo-1,4-beta-ksilanazė
                              EC 3.2.1.8
                           
                        
               
                  Endo-1,3(4)-beta-gliukanazės, gautos iš Aspergillus aculeatus (CBS 589,94), ir endo-1,4-beta-ksilanazės, gautos iš Aspergillus oryzae (DSM 10287), preparatas, kurio mažiausias aktyvumas:
                  
                               
                           
                           
                              Dengto pavidalo:
                              
                                           
                                       
                                       
                                          60 FBG (1)/g
                                       
                                    
                                           
                                       
                                       
                                          600 FXU (2)/g
                                       
                                    
                        
                               
                           
                           
                              Skysto pavidalo:
                              
                                           
                                       
                                       
                                          40 FBG/g
                                       
                                    
                                           
                                       
                                       
                                          400 FXU/g
                                       
                                    
                        
               
                  Mėsiniai viščiukai
               
               
                  —
               
               
                  6 FBG
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Rekomenduojama dozė kilograme visaverčio pašaro:
                              
                                          —
                                       
                                       
                                          endo-1,3(4)-beta-gliukanazė: 6–18 FBG
                                       
                                    
                                          —
                                       
                                       
                                          endo-1,4-beta-ksilanazė: 60–180 FXU.
                                       
                                    
                        
                              3.
                           
                           
                              Naudoti kombinuotuosiuose pašaruose, turinčiuose daug nekrakmolingų polisacharidų (ypač betagliukanų, arabinoksilanų ir sudėtingesnių hemiceliuliozių), t. y. kurių sudėtyje yra daugiau kaip 15 % augalinių ingredientų (pvz., miežių, avižų, rugių, kvietrugių, kukurūzų, sojos pupelių, rapsų sėklų, žirnių, saulėgrąžų ar lubinų).
                           
                        
               
                  2010 4 17
               
            
                  60 FXU
               
               
                  —
               
            
                  Paršeliai (atjunkyti)
               
               
                  —
               
               
                  6 FBG
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Rekomenduojama dozė kilograme visaverčio pašaro:
                              
                                          —
                                       
                                       
                                          endo-1,3(4)-beta-gliukanazė: 6–18 FBG
                                       
                                    
                                          —
                                       
                                       
                                          endo-1,4-beta-ksilanazė: 60–180 FXU.
                                       
                                    
                        
                              3.
                           
                           
                              Naudoti kombinuotuosiuose pašaruose, turinčiuose daug nekrakmolingų polisacharidų (ypač betagliukanų, arabinoksilanų ir sudėtingesnių hemiceliuliozių), t. y. kurių sudėtyje yra daugiau kaip 15 % augalinių ingredientų (pvz., miežių, avižų, rugių, kvietrugių, kukurūzų, sojos pupelių, rapsų sėklų, žirnių, saulėgrąžų ar lubinų).
                           
                        
                              4.
                           
                           
                              Naudoti atjunkytiems paršeliams maždaug iki 35 kg svorio.
                           
                        
               
                  2010 4 17
               
            
                  60 FXU
               
               
                  —
               
            
         (1)  1 FBG – tai fermento kiekis, atpalaiduojantis 1 mikromolį redukuojančio cukraus (gliukozės ekvivalentais) per minutę iš miežių beta-gliukano, esant 5,0 pH ir 30 °C temperatūrai.
      
         (2)  1 FXU – tai fermento kiekis, atpalaiduojantis 7,8 mikromolį redukuojančio cukraus (ksilozės ekvivalentais) per minutę iš azo-kviečių arabinoksilano, esant 6,0 pH ir 50 °C temperatūrai.
   
   
      II PRIEDAS
      
                  EB Nr.
               
               
                  Priedas
               
               
                  Cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Kolonijas sudarančio vieneto (KSV)/kg visaverčio pašaro
               
            
                  Mikroorganizmai
               
            
                  E 1710
               
               
                  
                     Saccharomyces cerevisiae
                  
                  MUCL 39 885
               
               
                  
                     Saccharomyces cerevisiae preparatas, kuriame yra ne mažiau kaip:
                  Miltelių, apvalių ir ovalių granulių pavidalo:
                  1 × 109 KSV/g priedo
               
               
                  Penimi galvijai
               
               
                   
               
               
                  9 × 109
                  
               
               
                  9 × 109
                  
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Paros racionuti skirtas Saccharomyces cerevisiae kiekis turi neviršyti 1,6 × 1010 KSV 100 kg kūno svorio. Pridėti 3,2 × 109 KSV kiekvienam papildomam 100 kg kūno svorio.
                           
                        
               
                  Neribotam laikui
               
            
                  E 1714
               
               
                  
                     Lactobacillus farciminis
                  
                  CNCM MA 67/4R
               
               
                  
                     Lactobacillus farciminis preparatas, kuriame yra ne mažiau kaip:
                  1 × 109 KSV/g priedo
               
               
                  Paršeliai (atjunkyti)
               
               
                  —
               
               
                  1 × 109
                  
               
               
                  1 × 1010
                  
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Naudoti atjunkytiems paršeliams maždaug iki 35 kg svorio.
                           
                        
               
                  Neribotam laikui
               
            
   
      III PRIEDAS
      
                  Nr. (arba EB Nr.)
               
               
                  Priedas
               
               
                  Cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo naudoti laikas
               
            
                  mg/kg visaverčio pašaro
               
            
                  Konservantai
               
            
                  237a
               
               
                  Kalio diformiatas
               
               
                  KH(COOH)2 50 ± 5 %,
                  H2O 50 ± 5 %
               
               
                  Visos gyvūnų rūšys arba kategorijos
               
               
                  —
               
               
                  —
               
               
                  —
               
               
                  
                              1.
                           
                           
                              Leidžiama tik žalioje žuvyje, skirtoje pašarui, naudojant ne daugiau kaip 9 000 mg kalio diformiato veikliosios medžiagos viename kilograme žalios žuvies
                           
                        
                              2.
                           
                           
                              Naudojant kiaulėms, įvairių šaltinių kalio diformiato mišinys neturi viršyti leistino didžiausio kiekio 18 000 mg kilograme visaverčio pašaro atjunkytiems paršeliams ir 12 000 mg kilograme visaverčio pašaro paršavedėms ir penimoms kiaulėms
                           
                        
               
                  Neribotam laikui